Κατσικομακαρονάδα καταπραϋντική
Παραδοσιακή, κυκλαδίτικη συνταγή από την κυρά-Ρηνιώ της Κινάρου.
1 κατσικίσια σπάλα με το κόκαλο, βάρους 2.000-2.200 γρ., κομμένη σε μερίδες, 1 ξερό κρεμμύδι, χοντροκομμένο, 2 καρότα, χοντροκομμένα, 200 ml λευκό, ξηρό κρασί, 1/2 μάτσο μαϊντανός, χωριστά τα φύλλα από τα κοτσάνια, όλα ψιλοκομμένα, 2 ντομάτες, κομμένες στα τέσσερα, 1 πρέζα κανέλα σε σκόνη, 30 γρ. βούτυρο αγελάδας, 500 γρ. σπαγγέτι, 280 γρ. ξερή μυζήθρα ή ξερό ανθότυρο ή αρσενικό, χοντροτριμμένο, αλάτι, φρεσκοτριμμένο πιπέρι
Αλατοπιπερώνουμε το κρέας.Σε μια φαρδιά κατσαρόλα σοτάρουμε σε δυνατή φωτιά στα 100 ml από το λάδι το κατσίκι για 4-5 λεπτά, μέχρι να ροδίσει από όλες τις πλευρές.Μεταφέρουμε σε πιατέλα, ρίχνουμε στην κατσαρόλα το υπόλοιπο λάδι και το βούτυρο και σοτάρουμε το κρεμμύδι, το σκόρδο και τα καρότα για 2-3 λεπτά. Σβήνουμε με το κρασί και αφήνουμε 2 λεπτά, να εξατμιστεί το αλκοόλ. Προσθέτουμε τα κοτσάνια μαϊντανού, τις ντομάτες, τα καρυκεύματα και 200 ml νερό. Βάζουμε και το κρέας, σκεπάζουμε και σιγομαγειρεύουμε για περίπου 2 ώρες, μέχρι το κρέας να μαλακώσει. Συμπληρώνουμε λίγο ζεστό νερό, μόνο αν χρειαστεί.Σε άλλη κατσαρόλα βράζουμε τα ζυμαρικά (να «κρατάνε») και τα σερβίρουμε αμέσως σε πιάτα μαζί με το κρέας και τη σάλτσα του, χωρίς να τους προσθέσουμε βούτυρο ή λάδι. Πασπαλίζουμε με το τριμμένο τυρί και σερβίρουμε.Αν δεν τα σερβίρουμε αμέσως ή αν περισσέψουν, τότε τα βουτυρώνουμε ή τα λαδώνουμε για να μην κολλήσουν.
Ζυμαρικά,Κατσίκι